CELEX: 
Language: fi
Date: 2017-08-28 00:00:00
Title: KOMISSION DELEGOITU ASETUS (EU) …/…, delegoidun asetuksen (EU) 2017/565 muuttamisesta kauppojen sisäisen toteuttajan määritelmän tarkentamiseksi sovellettaessa direktiiviä 2014/65/EU

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Rahoitusvälineiden markkinoista ja direktiivin 2002/92/EY ja direktiivin 2011/61/EU muuttamisesta 15 päivänä toukokuuta 2014 annettua Euroopan parlamentin ja neuvoston direktiiviä 2014/65/EU
                  1
                (MiFID II) on tarkoitus ryhtyä soveltamaan 3. tammikuuta 2018. Yhdessä asetuksen (EU) N:o 600/2014
                  2
                (MiFIR) kanssa se korvaa direktiivin 2004/39/EY
                  3
               .  MiFID II -direktiivi ja MiFIR-asetus muodostavat yhdessä ajantasaistetun ja yhdenmukaistetun oikeudellisen kehyksen, jolla säännellään niitä vaatimuksia, joita sovelletaan sijoituspalveluyrityksiin, säänneltyihin markkinoihin, raportointipalvelujen tarjoajiin ja kolmansien maiden yrityksiin, jotka tarjoavat sijoituspalveluja tai harjoittavat sijoitustoimintaa unionissa.
            
            
               MiFID II -direktiivin ja MiFIR-asetuksen tavoitteena on tehostaa rahoitusmarkkinoita ja parantaa niiden häiriönsietokykyä ja eheyttä erityisesti seuraavilla toimilla:
            
            
               1.avoimuuden lisääminen: kauppaa edeltävän ja sen jälkeisen avoimuusjärjestelmän käyttöönotto muille kuin oman pääoman ehtoisille rahoitusvälineille sekä osakekaupan nykyisen avoimuusjärjestelmän vahvistaminen ja laajentaminen;
            
            
               2.säännellyissä kauppapaikoissa tapahtuvan kaupankäynnin lisääminen: uudentyyppisen järjestelmän eli organisoidun kaupankäyntijärjestelmän luominen johdannaisilla ja joukkovelkakirjoilla käytävää kauppaa varten, osakekaupan käyntiä säännellyissä kauppapaikoissa koskevan velvollisuuden asettaminen sekä kahden- ja monenvälisten toteuttamispaikkojen selkeä erottaminen toisistaan.
            
            
               Koska väitetään olevan kehittymässä toimialan aloitteita, jotka pohjautuvat epäselvyyteen käsitteestä ”käydä kauppaa omaan lukuun asiakkaiden toimeksiantojen toteuttamisen yhteydessä”, jolla määritellään kauppojen sisäisten toteuttajien toimintaa, on tarpeen täsmentää kauppojen sisäisen toteuttajan määritelmä tarkemmin tällaiseen markkinakehitykseen puuttumiseksi ja MiFID II -direktiivin kiertämisen riskin vähentämiseksi. 
            
            
               Tämä komission delegoitu asetus perustuu direktiivin 2014/65/EU 4 artiklan 2 kohdassa siirrettyyn toimivaltaan. Kyseisessä kohdassa siirretään komissiolle valta hyväksyä delegoituja säädöksiä, joilla täsmennetään teknisen sisällön osalta direktiivin 2014/65/EU 4 artiklan 1 kohdassa säädettyjä määritelmiä niiden mukauttamiseksi markkinoiden kehitykseen, tekniseen kehitykseen ja asetuksessa (EU) N:o 596/2014
                  4
                kielletystä toiminnasta saatuihin kokemuksiin sekä direktiivin 2014/65/EU yhdenmukaisen soveltamisen varmistamiseksi.  Koska ”kauppojen sisäisen toteuttajan” määritelmä vahvistetaan direktiivin 2014/65/EU 4 artiklan 1 kohdan 20 alakohdassa ja täsmennetään Euroopan parlamentin ja neuvoston direktiivin 2014/65/EU täydentämisestä sijoituspalveluyritysten toiminnan järjestämistä koskevien vaatimusten, toiminnan harjoittamisen edellytysten ja kyseisessä direktiivissä määriteltyjen käsitteiden osalta annetussa komission delegoidussa asetuksessa (EU) 2017/565
                  5
               , tällä komission delegoidulla asetuksella muutetaan komission delegoitua asetusta (EU) 2017/565.
            
            
               Tätä komission delegoitua asetusta varten ei ole tehty vaikutustenarviointia, koska delegoidulla asetuksella ei muuteta eikä ole tarkoitus muuttaa sijoituspalveluyritysten sääntelyvaatimuksia. Delegoidulla asetuksella ainoastaan tarkennetaan ”kauppojen sisäisen toteuttajan” määritelmää, jotta voidaan varmistaa kyseisen ilmaisun yhdenmukainen soveltaminen ja estää säännösten kiertäminen. 
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Komission yksiköt pitivät eri sidosryhmien kanssa vuoden 2016 aikana ja vuoden 2017 alkupuoliskolla useita kokouksia, joissa keskusteltiin käsillä olevasta toimenpiteestä. Komissio on myös käynyt laajoja keskusteluja Euroopan parlamentin talous- ja raha-asioiden valiokunnan (ECON-valiokunta) jäsenten kanssa ja kuullut Euroopan arvopaperikomitean asiantuntijaryhmää (EGESC). Noissa yhteyksissä tästä delegoidusta asetuksesta kuultiin jäsenvaltioiden asiantuntijoita ja mukana oli tarkkailijoita Euroopan parlamentista, neuvostosta, Euroopan keskuspankista ja Euroopan arvopaperimarkkinaviranomaisesta (EAMV). Delegoidun asetuksen luonnos julkaistiin neljän viikon pituista julkista kuulemista varten, joka päättyi 18. heinäkuuta 2017. Julkisen kuulemisen aikana esitettiin huolenaiheita, jotka koskivat ryhmänsisäisten liiketoimien avulla tapahtuvaa vakavaraisuuteen kohdistuvien riskien hallintaa. Nämä huolenaiheet on huomioitu lisäämällä delegoituun asetukseen uusi johdanto-osan kappale ja 16 a artiklan muutos, jossa selvennetään sellaisten täsmäytysjärjestelyjen soveltamisala, joita pidetään omaan lukuun käytävänä kaupankäyntinä.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Delegoitu säädös sisältää yhden operatiivisen säännöksen, jolla teknisesti tarkennetaan direktiivin 2014/65/EU 4 artiklan 1 kohdan 20 alakohdassa vahvistetun kauppojen sisäisen toteuttajan määritelmän yhtä osatekijää.  Tällä komission delegoidulla asetuksella muutetaan komission delegoitua asetusta (EU) 2017/565.
            
            
               Jotta varmistetaan komission delegoidun asetuksen (EU) 2017/565 sujuva täytäntöönpano, on tarpeen, että tämä komission delegoitu muutosasetus tulee voimaan kiireellisesti.
            
            
               KOMISSION DELEGOITU ASETUS (EU) …/…,
            
            
               annettu 28.8.2017,
            
            
               delegoidun asetuksen (EU) 2017/565 muuttamisesta kauppojen sisäisen toteuttajan määritelmän tarkentamiseksi sovellettaessa direktiiviä 2014/65/EU 
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
         
         
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta 15 päivänä toukokuuta 2014 annetun Euroopan parlamentin ja neuvoston direktiivin 2014/65/EU
                  6
                ja erityisesti sen 4 artiklan 2 kohdan,
            
            
               sekä katsoo seuraavaa:
            
            
               (1)Jotta varmistetaan, että unionissa sovelletaan direktiivin 2014/65/EU 4 artiklan 1 kohdan 20 alakohdassa esitettyä kauppojen sisäisen toteuttajan määritelmää objektiivisesti ja tehokkaasti, olisi esitettävä arvopaperimarkkinoiden viimeaikaiseen kehitykseen liittyviä tarkennuksia, jotka koskevat täsmäytysjärjestelyjä, joihin sijoituspalveluyritykset voivat osallistua.
            
            
               (2)Arvopaperimarkkinoiden tekninen kehitys on synnyttänyt sähköisiä viestintäverkkoja, jotka mahdollistavat useiden sellaisten sijoituspalveluyritysten yhdistämisen toisiinsa, jotka aikovat toimia nimityksellä ”kauppojen sisäinen toteuttaja” muiden likviditeetin tarjoajien kanssa, jotka käyttävät huippunopeita algoritmisia kaupankäyntimenetelmiä. Tällainen kehitys uhkaa heikentää delegoidussa asetuksessa (EU) 2017/565 säädettyä selkeää erottelua, joka on omaan lukuun asiakkaiden toimeksiantojen toteuttamisen yhteydessä käytävän kahdenvälisen kaupan ja monenkeskisen kaupankäynnin välillä. Tällaisen teknologisen kehityksen ja markkinakehityksen johdosta on sen vuoksi tarpeen täsmentää, ettei kauppojen sisäinen toteuttaja saa säännöllisesti harjoittaa päämiehen lukuun täsmäytetyn kaupankäynnin välityksellä kauppojen sisäistä tai ulkoista täsmäytystä tai tehdä muuntyyppisiä rahoitusvälinettä koskevia tosiasiallisesti riskittömiä back-to-back-kauppoja kauppapaikan ulkopuolella.
            
            
               (3)Sikäli kuin keskitettyyn riskienhallintaan ryhmän sisällä tavallisesti liittyy sijoituspalveluyritykselle kolmansien osapuolten kanssa toteutettujen liiketoimien seurauksena kertyneen riskin siirto samaan ryhmään kuuluvalle yhteisölle, joka ei pysty antamaan hintatarjouksia tai kaupankäynti-intressejä koskevia muita tietoja taikka hylkäämään tai muuttamaan tällaisia liiketoimia, näitä siirtoja olisi edelleen pidettävä omaan lukuun käytävänä kaupankäyntinä, jos ne toteutetaan ainoastaan ryhmän riskienhallinnan keskittämiseksi.
            
            
               (4)Selvyyden ja oikeusvarmuuden vuoksi delegoidun asetuksen (EU) 2017/565 soveltamispäivää koskeva sanamuoto olisi yhdenmukaistettava direktiivin 2014/65/EU soveltamispäivää koskevan sanamuodon kanssa.
            
            
               (5)Rahoitusmarkkinoiden sujuvan toiminnan varmistamiseksi on tarpeen, että tämä asetus tulee voimaan kiireellisesti. 
            
            
               (6)Tässä asetuksessa säädetyt toimenpiteet ovat Euroopan arvopaperikomitean asiantuntijaryhmän lausunnon mukaiset,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan delegoitu asetus (EU) 2017/565 seuraavasti:
            
            
               (1)
                     Lisätään 16 a artikla seuraavasti:
            
            
               ”16 a artikla
            
            
               Osallistuminen täsmäytysjärjestelyihin
            
            
               Sijoituspalveluyrityksen ei katsota käyvän kauppaa omaan lukuunsa sovellettaessa direktiivin 2014/65/EU 4 artiklan 1 kohdan 20 alakohtaa, jos kyseinen sijoituspalveluyritys osallistuu täsmäytysjärjestelyihin, jotka tehdään sen oman ryhmän ulkopuolisten yhteisöjen kanssa, ja tavoitteena tai tuloksena on rahoitusvälinettä koskevien tosiasiallisesti riskittömien back-to-back-kauppojen tekeminen kauppapaikan ulkopuolella.”
            
            
               (2)Korvataan 91 artiklan toinen kohta seuraavasti:
            
            
               ”Sitä sovelletaan 3 päivästä tammikuuta 2018.”
            
            
               2 artikla
            
            
               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
         
         
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 28.8.2017.
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  EUVL L 173, 12.6.2014, s. 349.
               
               
                  
                     (2)
                  Euroopan parlamentin ja neuvoston asetus (EU) N:o 600/2014, annettu 15 päivänä toukokuuta 2014, rahoitusvälineiden markkinoista sekä asetuksen (EU) N:o 648/2012 muuttamisesta (EUVL L 173, 12.6.2014, s. 84).
               
               
                  
                     (3)
                  Euroopan parlamentin ja neuvoston direktiivi 2004/39/EY, annettu 21 päivänä huhtikuuta 2004, rahoitusvälineiden markkinoista sekä neuvoston direktiivien 85/611/ETY ja 93/6/ETY ja Euroopan parlamentin ja neuvoston direktiivin 2000/12/EY muuttamisesta ja neuvoston direktiivin 93/22/ETY kumoamisesta (EUVL L 145, 30.4.2004, s. 1).
               
               
                  
                     (4)
                  Euroopan parlamentin ja neuvoston asetus (EU) N:o 596/2014 markkinoiden väärinkäytöstä (markkinoiden väärinkäyttöasetus) sekä Euroopan parlamentin ja neuvoston direktiivin 2003/6/EY ja komission direktiivien 2003/124/EY, 2003/125/EY ja 2004/72/EY  kumoamisesta (EUVL L 173, 12.6.2014, s. 1).
               
               
                  
                     (5)
                  EUVL L 87, 31.3.2017, s. 1.
               
               
                  
                     (6)
                  EUVL L 173, 12.6.2014, s. 349.